Paalupaikalta lähtevä kuljettaja aloittaa maaliviivaa lähinnä olevasta lähtöruudusta.
**Paalupaikka** on ratamoottoriurheilussa käytetty termi. Kuljettaja lähtee paalupaikalta, kun hän saa aloittaa kilpailun koko joukon edestä. Sana on alkujaan käytetty hevosurheilussa. Lähtöpaikka määräytyy tavallisesti joko erillisissä aika-ajoissa, jossa kuljettajat pyrkivät ajamaan nopeimman ajan, tai edellisen kilpailun sijoituksen mukaan.
Eri moottoriurheilusarjoissa on käytössä erilaisia tapoja ratkaista, millä perusteella kuljettaja pääsee aloittamaan kilpailun paalupaikalta.

Alemmat Formula-luokat
----------------------

GP2-, Formula 2- ja GP3-sarjassa paalupaikasta jaetaan 4 MM-pistettä. Lisäksi kyseisten sarjojen lyhyemmissä sprinttikilpailuissa 8.sijalle lauantain pitkässä kilpailussa ajanut lähtee paalupaikalta, mutta ei saa pisteitä paalupaikasta.

Formula 1
---------

Kausina 1996–2002 kuljettajilla oli käytettävissään 12 kierrosta tunnin kestävissä aika-ajoissa, jotka ajettiin kisaviikonlopun lauantaina. Autossa olevaa polttoainemäärää ei rajoitettu.

Kausina 2003–2004 sekä loppukaudesta 2005 aika-ajoissa kuljettajat ajoivat yksitellen yhden aika-ajokierroksen. Autoissa oli jo aika-ajoissa oltava kilpailupolttoaine; autoon ei pääsääntöisesti saanut aika-ajon ja kisan välillä tehdä huoltotoimenpiteitä.

Alkukaudesta 2005 oli käytössä järjestelmä, jossa paalupaikka ratkesi kahdessa aika-ajosession yhteen lasketuista ajoista. Lauantaina kuljettajat ajoivat mahdollisimman vähäisellä polttoainemäärällä ja sunnuntaina ennen kisaa raskaalla, kisabensiinin sisältävällä autolla.

Kausina 2006–2009 kummankin 15-minuuttisen aika-ajo-osion jälkeen karsiutui kuusi hitainta kuljettajaa. Tämän jälkeen kymmenen nopeinta kuljettajaa ajoivat keskenään paalupaikasta. He aloittivat päätösosion sillä polttoainemäärällä, jolla he myös aloittivat kilpailun. Aika-ajon 12 hitainta saivat vapaasti valita polttoainemääränsä aika-ajon jälkeen.

Kaudesta 2010 lähtien aika-ajo on säilynyt kolmivaiheisena, mutta välitankkaukset on kielletty ja kuljettajien autot tankataan aika-ajon jälkeen kisapituuden mukaisella polttoainemäärällä. Kauden 2016 alussa oli käytössä järjestelmä, jossa aika-ajojen aikana suoritettiin sisäinen karsinta. Aika-ajojen 1.osion aikana sisäinen karsinta alkoi 7 minuuttia osion alusta ja kuljettajia karsiutui 90 sekunnin välein, 2.osiossa sisäinen karsinta alkoi 6 minuuttia osion alusta ja kuljettajia karsiutui jälleen 90 sekunnin välein, ja 3.osion aikana sisäinen karsinta alkoi 5 minuuttia osion alusta ja kuljettajia karsiutui jälleen 90 sekunnin välein, kunnes jäljellä oli kaksi paalupaikasta kilpailevaa kuljettajaa. Uudistuksesta luovuttiin kahden osakilpailun jälkeen, ja perinteinen malli palautettiin Kiinan GP:ssä.

Kausina 2014–2017 eniten paalupaikkoja ajanut kuljettaja sai FIA:n virallisen paalupaikkapokaalin kauden lopussa, mutta kaudesta 2018 lähtien palkinnon nimi muuttui Pirelli Pole Position Award -palkinnoksi (Pirellin tuulitunnelitestien rengas, jonka kuljettaja saa palkinnoksi samoilla vaatimuksilla kauden lopussa).

Amerikkalaiset autourheilusarjat
--------------------------------

NASCAR-sarjassa kuljettajalla on käytössään radasta riippuen yksi tai kaksi kierrosta. Ennen vuotta 2001 käytössä oli kaksipäiväinen aika-ajoformaatti, mutta siitä luovuttiin siirryttäessä yhden moottorin sääntöön, mutta Daytona 500 -ajoissa on poikkeava systeemi, jossa on kaksi aika-ajoa.

Indianapolis 500 -kisassa keskinopeus ratkaisee paalupaikan. Jokaisella kuljettajalla on käytettävissään neljä kierrosta.

Lähteet
-------

1. ↑  Glossary *Inside F1*. Formula 1.com. Viitattu 2.7.2018. (englanniksi)
2. ↑  Point standings: FIA Formula 2 Series - Season 2018 *Formula Level 2 - FIA Formula 2 Series*. Speedsport Magazine. Viitattu 2.7.2018. (englanniksi)
3. ↑  Point standings: GP2 Series - Season 2016 *Formula Level 2 - GP2 Series*. Speedsport Magazine. Viitattu 2.7.2018. (englanniksi)
4. ↑  Point standings: GP3 Series - Season 2018 *Formula Level 3 - GP3 Series*. Speedsport Magazine. Viitattu 2.7.2018. (englanniksi)
5. ↑  THE REGULATIONS *Guide to*. FIA Formula 2 Championship. Viitattu 2.7.2018. (englanniksi)
6. ↑  The Rules and Regulations *Guide to GP3*. GP3 Series. Viitattu 2.7.2018. (englanniksi)
7. ↑  The Regulations *Guide to*. GP2 Series. Viitattu 2.7.2018. (englanniksi)
8. ↑  Radical changes to F1 qualifying *F1 News*.  28.10.2002. Autosport.com. Viitattu 2.7.2018. (englanniksi)
9. ↑  Qualifying Format Change Approved *F1 News*.  23.5.2005. Autosport.com. Viitattu 2.7.2018. (englanniksi)
10. ↑  New qualifying format confirmed *F1 News*.  23.10.2004. Autosport.com. Viitattu 2.7.2018. (englanniksi)
11. ↑  Baldwin, Alan: Analysis: new qualifying for 19-race 2006 *F1 News*.  26.10.2005. Autosport.com. Viitattu 2.7.2018. (englanniksi)
12. ↑  Strang, Simon: Changes to qualifying in 2010 rules *F1 News*.  19.8.2009. Autosport.com. Viitattu 2.7.2018. (englanniksi)
13. ↑  Fuel, fuel usage and refuelling *Inside F1*. Formula 1.com. Viitattu 2.7.2018. (englanniksi)
14. ↑  Parkes, Ian & Barretto, Lawrence: F1 bosses vote through dramatic qualifying format overhaul *F1 News*.  23.2.2016. Autosport.com. Viitattu 2.7.2018. (englanniksi)
15. ↑  Anderson, Ben: FIA releases Formula 1's new qualifying rules before Australian GP *F1 News*.  11.3.2016. Autosport.com. Viitattu 2.7.2018. (englanniksi)
16. ↑  F1 set for new elimination-style qualifying format *F1 News*.  24.2.2016. Formula 1.com. Viitattu 2.7.2018. (englanniksi)
17. ↑  F1's old qualifying format back from China *F1 News*.  7.4.2016. Autosport.com. Viitattu 2.7.2018. (englanniksi)
18. ↑  Qualifying officially reverts to previous format for China *F1 News*.  11.4.2016. Formula 1.com. Viitattu 2.7.2018. (englanniksi)
19. ↑  Noble, Jonathan & Rencken, Dieter: FIA proposes 'pole trophy' for Formula 1's top qualifier from 2014 *F1 News*.  28.11.2013. Autosport.com. Viitattu 2.7.2018. (englanniksi)
20. ↑  THE QUICKEST TYRE OF ALL *Racing*. Pirelli. Viitattu 2.7.2018. (englanniksi)
21. ↑  Second round qualifying is ditched *NASCAR News*.  8.12.2000. Autosport.com. Viitattu 2.7.2018. (englanniksi)
22. ↑  Starting Grids - Indianapolis 500 - 2018 *Indianapolis 500 Historical Stats*. Indianapolis Motorspeedway. Viitattu 2.7.2018. (englanniksi)
23. ↑  Horrow, Ellen J.: Indianapolis 500 qualifying 2018: Schedule, TV, format, entries and other key information *Indycar News*.  8.5.2018. USA Today. Viitattu 2.7.2018. (englanniksi)